Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1469

4. A Kerettanterv hatása a középiskola pedagógiai programjára, helyi tantervére, a kollégium helyi programjára és a Tehetséggondozó Program pedagógiai rendszerére - A Tehetséggondozó Programban résztvevő középiskolák vállalták a rászoruló és hátrányos helyzetű tanulók tehetséggondozását, melyről a tanulók számára meghirdetett tanulói pályázatból értesül a szülő és a tanuló. Az öt éves – a 9. évfolyammal kezdődő és a 13. évfolyammal befejeződő – képzésben a tanulók 9-11. évfolyamon külön osztályt képeznek, 12-13. évfolyamon – az érdeklődésnek vagy a pályaválasztásnak megfelelően – részben vagy teljes mértékben más képzési formában részt vevő tanulókkal együtt tanulhatnak. - A Tehetséggondozó Program ideje alatt a tanulók számára a kollégiumi jogviszony létesítése kötelező. A Kerettantervi ajánlás alapján elkészített 9. évfolyam helyi tanterve a 10-13. évfolyamokon az adott középiskola pedagógiai programjában tervezett helyi tanterv, a kollégiumi tevékenység- és foglalkozási rendszeréből megalkotott helyi kollégiumi program kiegészülve az AJTP foglalkozási egységgel egységes pedagógia rendszert kell hogy alkosson, ami azt is jelenti, hogy a foglalkozások, tevékenységek helye, időkerete intézménypáronként változhat. - A középiskola helyi tantervének kialakításánál az öt év alatt figyelemmel kell lenni a fokozatosság elvére, valamint a tehetségígéretek, tehetségesek igényeire. MAGYAR NYELV ÉS IRODALOM A tanterv sajátosságai: A magyar nyelv és irodalom tanítása az alapozó évfolyamon egymást átható folyamat, tevékenység- és problémacentrikus. A feltárt hiányosságok ismeretében, akár egyénre szabottan, a magyar nyelv és irodalom tantárgy sajátosságait figyelembe vevő módszerekkel a felzárkózás biztosítása a feladatunk. Az előkészítő évfolyam célkitűzése az általános iskolában tanultak elmélyítése; a hiányok pótlása, az új élethelyzetbe, iskolatípusba, közösségbe került tanulók beilleszkedésének elõsegítése; a kommunikációs gátak, zavarok oldása, a kommunikációs képesség fejlesztése az iskolai és mindennapi élethelyzetekben; a szövegolvasás, szövegértés fejlesztése; tanulási technikák kialakítása. A nyelvi kifejezõkészség állandó fejlesztését szem elõtt tartva nem csupán a hagyományos „feldolgozó" jellegű munkaformákat részesítjük elõnyben, hanem a tanulók önálló szövegalkotási képességének kondicionálását és az önkifejezés formáinak szélesítését is. Hozzá kell segítenünk a tanulókat ahhoz, hogy ismereteiket a kellő szinten tudják alkalmazni, kreativitásuk fejlődjön. A tanterv kiemelt céljai és feladatai irodalomból: x Az általános iskolai irodalmi anyag ismétlése, rendszerezése, a hiányok pótlása. x Az egyéni képességek kibontakoztatásának segítése. x A kreativitás és szocializáltság egyidejű, dinamikus fejlesztése, önállóság, aktivitás, tolerancia, empátia kialakítása. x A művészi szövegek olvasása és önálló értelmezése iránti igény kialakítása. x A nyelvi-irodalmi kreativitás sokoldalú fejlesztése. x Az irodalmi képességek fejlesztése: az olvasottság, az előadói, a szövegalkotó és műértelmezői képesség fejlesztése. x Az irodalmi művek középpontba helyezésével segítjük a tanulók elemző készségét, erősítjük problémaérzékenységüket, pozitív irányba befolyásoljuk személyiségüket. x A helyi sajátosságok, jellegzetességek (irodalmi emlékhelyek, a környék kiemelkedő irodalmi személyiségei) megismertetése. A nyelvi program célja : x Az általános iskolában elsajátított leíró nyelvtani ismeretek ismétlése, rendszerezése, a hiányok pótlása. x Az írás és a helyesírás készségeinek fejlesztése. x A kulturált szóbeli és írásbeli kifejezõképesség kialakítása a kommunikáció érdekében. x Az anyanyelvű írásbeliség normáit figyelembe véve helyes szövegalkotási készség erõsítése; képzelet, önkifejezés, egyéni stílus bátorítása. x A kifejezés, a megértés, az értelmes beszéd készségének fejlesztése (pl. a szókincs gyarapításával). Általános fejlesztési követelmények x A tanuló törekedjen irodalomelméleti és leíró nyelvtani ismereteinek egységbe szervezésére; aktívan vegyen részt az ismeretek közös felidézésében és a tisztázandó homályos pontok megtalálásában. x Legyen képes korábbi ismereteit szintetizálni. x Tudja a már tanult szakszókincset pontosan használni. x Törekedjen a kommunikációs helyzetnek megfelelő stílus használatára. x A tanuló sajátítsa el a személyiségének megfelelő árnyalt önkifejezés technikáit a különböző kommunikációs szinteken. x A tanuló legyen képes alkalmazni anyanyelvi és kommunikációs ismereteit a szövegolvasás és szövegértés, valamint a szóbeli és írásbeli megnyilatkozás minden területén. x Az anyanyelv sajátosságainak ismeretében legyen képes kontrasztív szemléletre a tanult idegen nyelvek vonatkozásában. x Tudja értékelni a nyelvben megjelenő új jelenségeket (pozitív nyelvművelés) x Ismerje meg a jegyzet- és vázlatkészítés módszereit. x Ismerje meg az elektronikus információhordozókat is. x Gyakorolja az önálló szövegalkotást. x A tanulási képesség fejlesztésének fontos állomása a mindennapi élethez, irodalmi vagy egyéb tanulmányokhoz kapcsolódó témák önálló feldolgozása. Belépő tevékenységformák Kulturált nyelvi magatartás x Eligazodás az alapvető kisközösségi beszédhelyzetekben. x Gyakorlatok a vitakultúra fejlesztésére, saját álláspont kialakítása. x Együttműködés a beszédpartnerekkel, a másik ember közlésének egyre pontosabb felfogása a mindennapi élethelyzetekben. x Képesség önellenőrzésre a kommunikációs magatartásban. Szövegértés, szövegalkotás x Az életkornak megfelelő szintű értő olvasás. x Az olvasott szövegek mögöttes jelentéseinek tudatos keresése. x Kreatív szövegalkotás. Tanulási képesség x Az ismeretek bővítése önálló kutatómunkával. x Többféle forrásból gyűjtött anyag válogatása, feldolgozása, írásbeli, szóbeli beszámoló készítése. A magyar nyelv rendszerének ismerete x A tanult nyelvtani hangtani, alaktani, helyesírási ismeretek magasabb szintre emelése, alkalmazása a különféle írásbeli feladatokban. x Az önkontroll további finomítása: fogalmazásaik önálló helyesírási, nyelvhelyességi javítása, a helyesírási szótár önálló használata. Az irodalmi kifejezésformák sajátosságai x Tájékozódás az irodalom kronológiájában, a helyi hagyományok, irodalmi emlékek ismerete. x A magyar irodalom nagyobb korszakaira vonatkozó ismeretek önálló összefoglalása. Évi óraszám: 148 óra (37 hét) Heti óraszám: 4 óra (2 óra irodalom, 2 óra nyelvtan) Megjegyzés: e tevékenységformák szerepelnek az általános iskolai kerettantervben is, az előkészítő évfolyamon az osztály szintjéhez igazítva elsősorban a készségek szintre hozására és a képességfejlesztésre helyezzük a hangsúlyt. MAGYAR NYELVTAN

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes